

08-11-2011

**Parkour breder sig i Skandinavien**

***Parkour går sin sejrsgang overalt. Fra forstæderne i franske storbyer i 1980'erne til skandinaviske byer i dag. Parkour handler om smidighed og glæden ved bevægelse.***

Der er ingen tvivl om, at parkour er et af de hurtigst voksende sports- og fritidsaktiviteter i dag. I Danmark er der allerede indviet seks parkouranlæg, og der flere på vej. I Sverige er der også skudt flere parkouranlæg op, og tendensen er den samme på begge sider af sundet: Parkour er fremtidens sport for både børn, unge og voksne.

"Parkour får især unge til at bevæge sig og træne smidighed og kropsbevidsthed," fastslår direktør Kenneth Lyngsøe fra Uno Koncept, der har leveret flere danske parkouranlæg. "Det har vi været eget hurtige til at fange i Danmark, og nu sker det samme i Sverige. Jeg tror blandt andet det skyldes, at der nu er kommet spændende redskaber på markedet."

Oprindeligt foregik parkour på kryds og tværs gennem byen, hvor unge løb og sprang hen over mure, plankeværk og affaldscontainere. Nu er der udviklet parkourredskaber i samarbejde med professionelle udøvere. De giver de samme udfordringer, men gør det med større sikkerhed og tryghed. Og det har appel til en gruppe, der måske ellers svære at lokke til sport.

"Parkour er en rigtig storbysport. Den har ingen regler, for det gælder bare om at kunne bevæge sig så smidigt, elegant og hurtigt over forhindringerne som muligt. Begge dele appellerer til de unge, der måske ikke er så motiverede til at komme i traditionelle klubber. Med parkour får de et inspirerende mødested, der er mere cool end sportsklubber," mener Kenneth Lyngsøe.

Der findes flere oplysninger og referencer på parkour på uno.dk

For yderligere information:

Sara Eklund, marketingchef, Uno Koncept A/S

70 20 60 70, 23 29 25 55, e-mail: se@uno.dk

Kenneth Lyngsøe, adm. direktør, Uno Koncept A/S

70 20 60 70, 21 29 60 71, e-mail: kl@uno.dk

*Uno Koncept A/S er en dansk ejet virksomhed, der forhandler legeredskaber, parkudstyr og udendørs fitness fra flere af Europas største og førende producenter. Virksomheden er etableret i 2004 og har siden starten haft fokus på at yde vores kunder enestående sortiment, rådgivning, kvalitet og service. Uno er udtryk for en filosofi, hvor vi i ét og alt går efter de enestående løsninger. Vi yder en unik service og ser hver opgave som en enkeltstående udfordring, der skal have individuel behandling. Derfor er vores navn ikke tilfældigt valgt.
Det er ikke grebet ud af luften, men er selve essensen af vores forretning.
Uno blev kåret som gazelle virksomhed i 2010.*